JohanHeinsen/ENO huggingface dataset:
Viborger Samler, 1835-12-01
Pairsretten blev den 19de Novbr. i tre Timer samlet for at raadslaae over Referentens Andragende i Sagen angaaende Attentatet den 28de Juli. Jfølge J. des Deb. var Resultatet følgende: Fieschi, Pepin, Morey og Boireau bleve satte i Anklagestand som Ophavsmænd til Attentatet og en vis Bescher, en Bogbindersvend, som Medskyldig. Denne Dom vil inden 10 Dage blive bekjendtgjort de Anklagede, hvorpaa man vil give dem en Frist af 3 Uger til deres Forsvar, saa at der er liden Sandsynlighed for, at de offentlige Forhandlinger ville blive foretagne paa denne Side af Juul. J det derpaa følgende offentlige Møde i de tilstedeværende Aprilanklagedes Sag, hvilke forholdt sig roligt og ei vilde indlade sig paa noget Forsvar, forelæste Præsidenten Rettens Kiendelse, ifølge hvilken Sagen, efter Generalprocureurens Begjæring, skal deles i Classer og enhver af disse særskilt foretages. Først kommer Touren til de Anklagede fra Luneville (Underofficierer) og Epinal, 100 i Tallet; derpaa komme de fra Lyon, St. Etienne, Grenoble, Arbois, Besancon og Marseille, tilsammen 11; tilsidst de fra Paris, 19. De Fraværendes Sag vil Retten afgjøre efter Dommen overde tilstedeværende Anklagede. Dagen til Forhandlingernes Aabning vil nærmere blive bestemt og bekjendtgjort de Anklagede.
Viborger Samler, 1835-12-01
Blandet. Man forsikkrer, at Kongen af Neapel har istandbragt et Laan for D. Carlos paa 25 Mill. Fr., hvortil især italienske Fyrster skulle have subscriberet. – Fra Plymouth meldes, at Jagten Lulworth den 16de Nov. er afseilet med Vaaben og Ammunition til Don Carlos. Den har skuffet Toldofficianternes Aarvaagenhed, men man har efter Forlydende sat efter den.
Viborger Samler, 1835-12-01
J Lissabon gaaer det Rygte, at en miguelistisk Guerilla paa 50 til 60 Mand, commanderet af en meget indflydelsesrig Adelsmand i Tras-os montes for kort siden har viist sig og proclameret Don Miguel i en Landsby i Nærheden af Villa-raal. Nogle Compagnier beordredes mod denne Guerilla, der ved deres Nærmelse adspredte sig. – Der taledes om en Ministerforandring i Lissabon, og det hed, at Hr. Castro skulde afløse Hr. Silva Carvalho. Spændingen mellem Dronningen og Hertuginden af Braganza tager stedse til. – Den preussiske Statstidende modsiger Efterretningen om Udbrudet af en Opstand paa Øen Sardinien. – Lord Williom Russell er udnævnt til storbritannisk Gesandt i Berlin og Sir George Shee i Stuttgart. – Jlden i Christianias Theater var udbrudt saa voldsomt, at Skuespillerne havde maattet tage Flugten i deres Theaterdragter. Stykket: "Seer Jer i Speil var endt, og man havde netop begyndt "Jndtoget, da Brandraabet skete. Jlden var opkommet ved Uforsigtighed med et Lys i Garderobeværelset. Theatret tilhørte Hr. Saabye, forhenværende Skuespiller ved samme Theater, for Tiden opholdende sig i Kjøbenhavn. Det var kun assureret for 5,600 Spd. Det havde kostet megen Anstrængelse at redde Fødselstiftelsen, som ligger tæt derved.
Viborger Samler, 1835-12-01
Jndenlandske Efterretninger. No. 10 af den holsteenske Stændertidende leverer Slutningen af det 12te Møde den 5te Novbr. og det den 6te holdte 15de Mode. J dette anmeldtes at være indløbne: 1) Committeens Beretning over Laan angaaende Skadesløsholdelse, for Eiendomme der aftrædes i Anledning af Vei anlæg; 2) en Memorial fra Committeen for den kielske Handelstand med bemærkninger over Toldtarisen, der henvistes til den for Toldlovene udnævnte Committee; 3) en Petition fra Laugene i Kiel, der blev fremlagt. – Derpaa motiverede Hr. Kammerjunker v. Neergaard sit anmeldte Forslag angaaende Communcanliggendernes Ordning i Hertugdømmet Holsteen, ifølge hvilket Stænderforsamlingen overeensstemmende, med 5 6 i Forordningen af 28de Mai 1831 skulde udnævne en Committee af 9 Medlemmer til Udarbeidelsen af Forslag hertil. Endskjøndt den kgl. Commissarius nok engang erklærede, at en Communalordning vilde blive forelagt den næste Stænderforsamling, og endskjøndt flere Medlemmer indvendte mod Forslaget, at endnu ingen Materialier vare forelagte til en Ordning af Land communerne, og at en saadan i sine Grundsætninger maatte stemme overeens med Stædernes, saa besluttede Forsamlingen dog at nedsætte en Committee til at prove Forslaget og valgte foruden Proponenten, Grev Baudissin og Etatsraad Falck til dennes Medlemmer. – Den herpaa aabnede formelige Raadslagning over Skibsbyggeriet førte til den af Committeen udtalte Anskuelse, at der ingen Anledning var til en saadan Foranstaltning, dog kun med 25 mod 21 Stemmer, og Spørgsmaalet, om de forskjellige af Committeen i dens Beretning brugte Puncter skulde omtales i Forsamlingens Beslutning, besvaredes udtrykkeligt med Net. Tvende Forslag af den Deputerede v. Halem, hvoraf den 1ste gik ud paa at bede Kongen paalægge alle Domstole at anføre Motiverne for deres Domme, og den 2den at træffe den Bestemmelse, at de Beretninger fra Embedsmænd, der have Jndflydelse paa Autoriteternes Decisioner, skulde efter Ansøgning meddeles vedkommende Parter - forkastedes, det sidste Forslag dog kun med 24 Stemmer mod 20, efterat flere Deputerede havde bortfjernet sig.
Viborger Samler, 1835-12-01
Hs. M. Kongen har befalet, at der hvert 5te Aar skal herefter foretages en almindelig Folketælling over hele Riget, saaledes at den i Kongeriget og Hertugdømmerne bliver holdt paa een og samme Tid.
Viborger Samler, 1835-12-01
Den 8de November ere Commandeersergeant A. Hansen og Hoboist H. L. Kiel, begge af 1ste Livregiment til Fods, og under 14de f. M. Kjøbmand og forhenværende Kirkeværge H. H. Witte i Nestved, benaadede med Dannebrogsmændenes Hæderstegn.
Viborger Samler, 1835-12-01
Ved allerhøieste Rescript af 20de November ere Faareveile Sogn og Nykjøbing Kjøbstad i Ods Herred, der hidtil have henhørt under Districtschirurgicatet i Kallundborg, henlagte under Districtschirurgicatet i Ods Herrd. "Nu ere vore Stænder da komne til Hovedsagen," hedder det i Kjøbenhavnsposten, imod hvilket alt Andet næsten er at regne for Jntet: til Opløsningen af vor financielle Crisis, og naar de i dette Punct fyldestgjøre de store Forventninger, Folket bygger paa dem, naar de i Gjerningen vise, at de ere en saa stor, saa vigtig Opgave voxne, da ville de opfylde det stolte Haab, som Ørsted i Kongens og Folkets Navn saa skjønt udtalte, dengang han i sit Hjertes Fylde mindede dem om deres vigtige og hæderfulde, men ogsaa ansvarsfulde Kald, at føre den ny Jndretning frem paa dens forste Udviklingstrin; mindede dem om, at det var ved deres retsindige og forstandige Benyttelse af de Rettigheder, Kongen har givet, at Jndretningen skal blive det, den efter hans landsfaderlige Hensigt bør være.""At bringe Orden i vor financelle Forvirring, det er Stændernes store Hovedopgave, løse de denne, da vil det første roeskildske Møde staae som et lysende, evigt mindeværdigt Glandspunct i Danmocks Udviklingshistorie; løbe de derimod fra hinanden med uforrettet Gierning, da ville vi vel ikke mistvivle om vor Fremtid; men da vil Historien betegne denne Forhandling som en mislykket Prøve, og Folket vil see sig om efter bedre Talsmænd. Men dette Sidste har ingen Nød; thi at Stænderne have begrebet deres store Opgave, og at de have den alvorlige Villie at gjøre Alt, hvad der staaer i deres Magt, for at løse Samme, det er ikke længer noget svagt Haab; derfor have vi alt en meget lovende Vished" o. s. v.
Viborger Samler, 1835-12-01
For nogle Aar siden offentliggjordes en Anmodning til Udgiverne af de Kjøbenhavnske Blade om at offerere Exemplarer af samme til hvert af Stadens Hospitaler, for der at circulere paa Sygestuerne som et Adspredelsesmiddel. Blandt Andre aflagde Garnisonshospitalets Direction en Taksigelse til Kjøbenhavnspostens Redaction for Opfyldelsen af denne Begiering. Da dette Blad imidlertid ikke circulerede efter Bestemmelsen paa bemeldte Hospitals Sygestuer, afgav Jnspecteuren, Major Voigt omtrent for en Maaned siden efter Opfordring den Erklæring, at de til Hospitalet skjænkede offentlige Blade i Fremtiden vilde blive omsendte paa Sygestuerne. Nu derimod nægter benævnte Jnspecteur aldeles at modtage det til Hospitalet bestemte Exemplar af Kjøbenhavnsposten og et Par andre Blade (man siger: Fædrelandet og Dansk Folkeblad) og angivet som Grund, at han ei tør modtage dem. Kjøbenhavnsposten opfordrer nu Majoren til offentligen at erklære sig om Aarsagen til denne Vægring. Til en riig kjøbenhavnsk Bijouteriehandler, som er bekjendt for sin Distraction og sin modtagelige Skjønhedssands, indtraadte forleden en meget smuk Pige, for at kjøbe en Ring. Han fremlagde adskillige til Udvalg. Hun udsøgte sig en af de smukkeste, og spurgte nu "Hvad koster den " – "Tag den!" mumlede Juveleren, tabende sig i hendes Beskuelse. Hun gjentog sit Spørgsmaal; men fik intet andet Svar, end det mystiske Tag den!" Hun tog omsider Manden paa Ordet, stak Ringen paa Fingeren og fjernede sig med en fortryllende Compliment. Først et Par Minuter efter vaagnede Juveleren af sin Extase, og sukkede ganske forundret: "Ja Gud tog hun den!" Jfølge Efterretning fra Strømstad er Sluppen Haabet, Skipper L. Olsen af Holmestrand, fra Holbek, bestemt til Christiania, totalt forliist i Kattegattet. Besætningen er omkommen; ikkun Skibets Papirer ere drevne iland.
Viborger Samler, 1835-12-01
Odense. Med Glæde erfare vi, at den kongelige Generalpostdirection, i sine vedvarende Bestræbelser, for at fremme Communicationen og en regelmæssig Postgang, nu ogsaa har paatænkt, at lade Post Overfarten over det lille Belt, imellem Aarøsund og Assens, skee ved et Dampskib, som efter Forlydende bygges i Kjøbenhavn og allerede til Foraaret skal kunne ventes at indtræffe til denne Station. (Hp. Av.)J Holsteen efterlyses ved Stikbreve en mosaisk Kjøbmand Hollander (hvis Firma har været E. Hollander & Søn fra Schwerin, der har gjort sig skyldig i en bedragersk Bankerot og Vexelforfalskninger.
Viborger Samler, 1835-12-01
J "Jtzehoer Wochenblatte af 26de Novbr. skrives fra Hamborg: "Hvor fordærvelig Spillesygen yttrer sig, derpaa kan ogsaa vor Stad paany opvise et Exempel. En Skriver i et Commissions-Contoir lod sig henrive af det fordærvelige Lotteri til at opbryde sin Herres to Pulte og borttage circa 150 Mk. i rede Penge, som han forstørstedelen bortødslede i Tallotteriet og saaledes ved den Straf, han paadrog sig, for en lang Tid tilintetgjorde sin Livslykke. Collecteuren maatte for sin her ulovlige Tallotterie-Collection betale 50 Rdlr. Mulct."
Viborger Samler, 1835-12-01
Fra Byfogedcontoiret i Varde bekjendtgjøres, paa suspenderet Procurator I. C. Albinus's Begjering, at da han nu mod Caution er løsladt af sin Arrest, saa bliver den under 16de Januar d. A. i Ribe Stiftstidende indførte Bekjendtgjørelse om en Værges Beskikkelse for ham i Overeensstemmelse med Lovens 317, tilbagekaldt; og at ifølge heraf bemeldte Albinus har fri Raadighed over sine Eiendomme, forsaavidt disse ikke allerede ere seqvestrerede til det Offentliges Sikkerhed ved en den 27de Mai og 1ste Juni d. A. tinglæst Fogedforretning. Aarhuus 27de Novbr. Hovedgaarden Høgholm er i disse Dage solgt af Hr. Baron v. Adeler. til Hr. Forpagter Jngerslew paa Steensmark for 48,000 Rbd. Ligeledes er Hovedgaarden Rugaard solgt af Hr. Procurator Jngerslev i Aarhuus til Hr. Forpagter Schjørt for 50,000 Rbd. Begge Eiendomme ere beliggende imellem Ebbeltoft og Grenaae. Læso. Natten til den 24de Novbr. kom her paa Grund 9 V. under Øen Galeasen "Cathrine" af Pillau, ført af Capitain O. N. Behrendt, paa Reise fra Hull til Hjemstedet. Skibet, der var ballastet, udbragtes, efter at have bekommet en ubetydelig Læk, igjen Natten til den 25de ved Hjælp af Læsøe Bier gere imod en Betaling af 550 Rbd., hvorefter der afseilede til Frederikshavn for at lægges under Havari. Talgen ved sidste Auction, Omkostningerne iberegnede, kostede omtrent 2 Rbd. p. Lpd.
Viborger Samler, 1835-12-01
Ledige Embeder. Brøndum og Vesternebel Sognekald i Ribe Stift, 290 Rd. - Hygom Sognekald i Ribe Stift, 317 Rd.
Viborger Samler, 1835-12-01
Befordringer og Afgang. Under det danske Cancellie: Den 18de November er Sognepræst for Brøndum og Vesternebel Menigheder i Ribe Stift, P. G. Wanning, beskikket til Sognepræst for Torslev og Lendum Menigheder i Aalborg Stift, forhenværende personel Capellan for Brøndbye=Øster og Vester Menigheder i Siellands Stift, L. C. L. Lassen, til Sognepræst for Hvornum og Snæbum Menigheder i Aarhuus Stift.
Viborger Samler, 1835-12-01
Kjøbenhavns Børs-Cours, den 27de November. Hamborg 2 M. – a vista 202 1/2. Species 203. Obligationer (uden Renter) 89 1/2 a 89 1/2. Nationalbank-Obligationer (af Laanet den 4de Febr. 1820) 102 a 102 1/2 Rbd. r. S. eller 102 a 102 1/2 Rbd. Sedler pr. 100 Rbd. r. S. Disconto 4 pCent.
Viborger Samler, 1835-12-01
Kjøbenhavns Torvepriser den 27de Novbr.: Rug, Td. 4 Rbd. 4 s. a 4 Rbd. 2 Mk. 4 s.; Hvede, Td. 4 Rbd. 2 Mk. a 5 Rbd.; Byg, Bradet, Td. 3 Rbd. 2 Mk. a 3 Rbd. 3 Mk.; Dito, Gradet, Td. 3 Rbd. 2 Mk. a 3 Rbd. 3 Mk.; Havre, Td. 2 Rbd. 1 Mk. 12 s.; a 2 Rbd. 2 Mk. 12 s.; Erter, Td. 4 Rbd. 2 Mk. a 4 Rbd. 5 Mk. 8 s.
Viborger Samler, 1835-12-01
AVERTISSEMENTS. After maae jeg herved opfylde den sørgelige Pligt for fraværende Familie og Venner at bekjendtgjøre Tabet af et elsket Barn, Det var Forsynets Villie imerges Kl. 6, ved Duden at bortkalde fra Jordlivet min yngste Datter Marie Kjerstine Qvistgaard, efter 1 1/2 Aars Lidelser af Brystsvaghed og 11 Ugers stadige Sygeleie, i hendes Alder 17de Aar. – Dybt foler jeg Savnet af hende mit Moderhjerte bløder, og hendes elskende Sødskende fælde Vemods Taarer ved hendes Tab – men ingen bitter trøstles Klage skal derved høres, thi Tanken om den blide Uskylds Salighed i Doden skal slove Sorgens Braad og Haabet om en glad Gjenforening være min Trøst. Nørgaard den 26de November 1835. M. S. sal. Ovistgaards Alle og Enhver, som formene at have tilgode i Anledning af Væddekjørslerne og Vædderidningen ved Viborg, anmodes om, inden nærværende Aars Udgang, endeligen at melde sig med deres respective Fordringer hos en af Undertegnede. Viborg, den 28de November 1835. Ahlefeldt-Laurvig. L. Undall. Chr. Otterstrøm
Viborger Samler, 1835-12-01
J Medhold af høie Stiftamtets Bevilling til Handel med Modepynt m.v., anbefaler jeg mig foreløbig, til Forfærdigelse af al Slags moderne Damepynt, hvoriblandt Straa- og Silke=Hatte, Kjoler, Kaaber, Peltse &c., samt til Syening af Kraver til Herrer efter nyeste Mode, saaog endvidere til at vaske eller omsyeStraahatte, Baskning af Flors- og Silke-Baand og Dampning af Strimler.
Viborger Samler, 1835-12-01
Til Salg ere nogle Silkehatte, Mandskraver og file rede Børnenetter færdige. Tillige giver jeg Underviisning i Skrædersyening efter Maal. Viborg, den 24de November 1835. Christiane Deigaard, Boepæl i Hr. Snedkermester Preislers Gaard.
Viborger Samler, 1835-12-01
At mit Udsalg af Chocolade af Hr. M. D. BoringsFabrik i Kjøbenhavn, atter er bleven forsynet med de i At mit Udsalg af Chocolade af Hr. M. D. BoringsFabrik i Kjøbenhavn, atter er bleven forsynet med de i en Tid manglende Sorter, bekjendtgjøres herved, K. Stilling.
Viborger Samler, 1835-12-01
Extra fiin Havannah Caffe, fineste Kryder Chocolade, samt gode Citroner faaes billig hos S. H. Funder. IDA. 3 Viborg ønskes tilkjøbs: en solid Gaard, med nogenledes rummeligt Locale, Kjøbesum, Skatten og Afgivter, m. m., bedes opgivet i en forseglet Billet, IDA. No. 9 paa Avisexpeditionen.
Viborger Samler, 1835-12-01
En stor Jern Bilægger Kakkelovn er strax at faae til Leie paa Biørnsgaard hos J. Louring.
Viborger Samler, 1835-12-01
Jfølge Reqvisition af Viborg Amtsine, bliver Mandagen den 14de December førstkommende Formiddag Kl. 10, paa Tingstedet heri Byen afholdet offentlig Auction over Korntiendevederlaget til Viborg Bispestoel pro 1835 af Kleitrup, Østerbølle og Vesterbølle Sogne i Rinds Herred, circa 60 Tdr. Rug, 31 Tdr. Byg og 32 Tdr. Havre, hvilket herved til Liebhaberes Efterretning bekjendtgjøres. Hobroe, den 26de November 1835. Jansen. Fræm mars Rettelser. J Tillægget til No. 147 i det andet Jndsendte Stykke, 5te Linie, stod: "foreskudt, læs, "forskudt, 8de Linie, stod: "foreskudt, læs; forstudt, 41de Linie, stod: "forenes", læs: "formeenes."
Viborger Samler, 1835-12-03
63de Aargang. 1835. No. 149. Kongelig allernaadigst alene privilegerede. Viborger Samler. Forsendes med Brevposten i Danmark og Hertugdømmene. Torsdagen den 3die December. RER Redigeret af E. Nerenst, trykt og forlagt af N. P. Tons.
Viborger Samler, 1835-12-03
Udenlandske Efterretninger. Frankrig. Af de offentlige Blades Meddelelser om Grev Portalis's Beretning over Attentatet af 28de Juli sees, at dette var et Værk af 3 eller 4 Utilfredse af den lavere Classe, der forenede sig, for at begaae Forbrydelsen, og at man ingen politisk Forgrening opdagede. Nogle mene, at Referenten har udeladt Alt, hvad der havde kunnet compromittere Carlisterne. Kun et eneste Spor lyder paa et høiere Udspring af Forbrydelsen, nemlig en Tilstaaelse fra Fieschi til Baron Pasquier, at han Jntet befrygtede af den usle Morey, men vel af Pepin, der havde mægtig Jndflydelse, og for hvis Redning en Banquier fra Provindsen havde yttret at ville give 200,000 Fr. J sit 18de Forhør har Fieschi høitideligen erklæret, at have sagt den hele Sandhed. Endnu den 28de Juli, da hans Velgjørere, Ladvocat og Bouvier droge, forbi hans Vinduer i Spidsen for den 12te Legion, havde han ifinde at opgive sin hele Plan og endog at tilstaae dem Alt; men den 12te Legion forandrede sin Plads og Attentatet udøvedes. Moren, en fal leret Kjøbmand, skal have hørt til Menneskerettighedernes Selskab og tilstaaer i tidligere Tid oftere at have skjult Fieschi. Saavel han som Pepin erklære dog mange af Fieschis Udsagn for usande. Boireau, synes allerede længere at have staaet i Forbindelse med Fieschi, og Bescher er kun kommen i Mistanke, fordi han, der har temmelig Lighed med Fieschi, har taget et Pas til Auxerre, for at begunstige hiines Flugt.
Viborger Samler, 1835-12-03
Den 16de Novbr. kom en fransk Cabinetscoureer, gjennem Bordeaux, efter hvis Ankomst der udbredtes det Rygte, at Frankrig havde tilbudt den spanske Regjering, at lade 16,000 Mand rykke ind i Catalonien.
Viborger Samler, 1835-12-03
Den Deputerede Lerand, der tilligemed General Valaze foreslog det bekjendte Amendement i den nordamericanske Sag, har ladet indrykke en Skrivelse i de offentlige Blade, hvori han spørger, om det er sandt, at Regjeringen endnu slet ingen Erklæringer har forlangt men først oppebier Valget af en ny Præsident; om det er sandt, at der fra Nordamerica er indløben en ny Opfordring til at betale; og om i Tilfælde af et Brud Tractaten og Frankrigs Forpligtelse at betale skulle vedblive at være gyldige. Han erklærer sig for det Modsatte og formener, at det første Kanonskud maa saavel sønderrive Tractaten som det derpaa grundede Lovforslag. Skulde betingelsen, af en Æreserklæring, under hvilken Lovforslaget i den næstsidste Session gik igjennem, forblive uopfyldt, saa vilde han i den næste Session, efter først at have gjort sig bekjendt med Congresacterne, ifølge det, enhver Deputeret tilkommende Jnitiativ, andrage paa Tilbagetagelse af Tractaten.
Viborger Samler, 1835-12-03
Jfølge Efterretninger fra Venezuela holdt GeneralCavabano sig endnu med sine Tilhængere i PuertoCabello; dog var Garnisonen næsten udhungret. General Jbarre var greben og i Lænker bragt til Laguaira. General Marino vilde indskibe sig til Trinidad, hvor der imidlertid var udstædt befaling til at afvise ham. Maracaibo havde erklæret sig for det revolutionaire Parti, dog vare de Constitutionelle endnu i Besiddelse af Fortet San Carlos. Det revolutionaire Parti plyndrede og myrdede overalt. J Staden Cariaco blev den hele mandlige Befolkning nedhugget og Guira blev stukken i Brand. Den største Forvirring herskede i det ulykkelige Land. General Pacz var fra Barcelona brudt op til Cumana, for at betvinge Rebellerne.
Viborger Samler, 1835-12-03
Grækenland. Herfra vare nyere Efterretninger indløbne til Wien; de løde aldeles beroligende. J hele Grækenland herskede fuldkommen Rolighed; der var intet Spor mere af Røvere. Et Brev fra en meget agtværdig Kilde begynder en høist gunstig Skildring af Grækenlands nuværende Tilstand med disse Ord: "Fæster kun ingen Tro til de forskjellige, især i den sidste Tid af ondskabsfulde Partimænd udspredte, ufordeelagtige Beretninger over Grækenlands Forhold. Vi havde aldrig større Grund til glade Udsigter o. s. v." Nationalbanken var ved disse Efterretningers Afgang allerede theoretisk constitueret, og man haabede, ret snart at see den træde i Virksomhed. Actierne ville ufortøvet blive faldbudne i London.
Viborger Samler, 1835-12-03
Blandet. Fra Pyrmont skrives under 5te Novbr.: "For 14 Dage siden er en Caravane af 800 Personer, Mænd, Qvinder, Ynglinger og Piger, afgaaede til Jamaica. Pluraliteten er fra det Westphalske; kun 28 ere fra Fyrstendømmet Waldeck. De af dem indgangne Betingelser ere haarde; de maa tjene i 5 Aar for nogle Morgen Land; derpaa tiltræde de deres ringe Eiendom. Saaledes tilbyder Fremtiden dem ingen glimrende Lykke. Da de imidlertid af fri Villie indgik denne Handel, saa er det altid en Lykke for Fyrstendømmet at blive af med sin Andeel af denne Valfart; thi de ere næsten alle ildeberygtede Folk. Under deres herværende Ophold gjennemstreifede Patrouller hver Nat Stadens Gader.
Viborger Samler, 1835-12-03
J en Skrivelse fra Berlin af 26de Novbr. hedder det: "J vor Hovedstads Theaterhistories Annaler vil Aftenen den 23de Novbr. i lang Tid erholde en høist mærkværdig Plads. Tildragelserne, der med Rette forundrede og indigneerte vor Hovedstads Beboere, var følgende: Directeuren for den tönigstadtske Skueplads tillod sig nemlig paa en mere end lidenskabelig Maade at rettesætte en Tilskuer paa en af de første Pladser – en Søn af en agtet borgerlig Familie her i Staden – da hiin, ligesom mange andre Tilstedeværende, ved Stykkets Slutning yttrede sin Misbilligelse paa en lydelig Maade. Alle Tilstedeværende fandt sig fornærmede ved denne Vilkaarlighed af Directeuren og Hundreder fordrede med lydelig Stemme Fyldestgjørelse herfor. Denne blev givet det forsamlede Publicum paa en tilfredsstillende Maade, da vor hidkaldte Politiechef, Geheimekrigsraad Gerlach, lod den allerede fra Thalias Haller emigrerede Directeur opsøge af afsendte Officianter ved Sikkerhedsautoriteterne, bringe tilbage og gjøre offentlig Afbigt fra Scenen. Da dette var skeet, vendte Præsidenten sig til den uroligblevne Forsamling, for med passende, men alvorlige Ord at betyde den, at efterat den forlangte billige Satisfaction var given fra Fornærmerens Side, maatte han advare dem om (Kl. var allerede 9 1/2), at Enhver nu roligt forlod Skuespilhuset, hvilket ogsaa med den største Beredvillighed skeete under et Hurra, der bragtes den ærede Præsident. Dette er en simpel Fremstilling af den sande Sammenhæng med en Tildragelse, der har gjort stor Opsigt hos os og maaskee snart, paa mange Maader forvansket og forstørret, vil kunne læses i offentlige Blade." Ældre Privatbreve fra Laibach havde meldt, at Jnfantinden af Beira i de første Dage efter sin Ankomst dertil havde formedelst Pengemangel seet sig nødsaget til, til sine Fornødenheders Bestridelse at afhænde sine kostbareste Effecter. Siden hører man, at denne Prindsesses Pengemangel er ophørt, og at et eneste Banquierhuus i Triest har overleveret denne Fyrstinde 500,000 Fl. C. M. i Vexler,
Viborger Samler, 1835-12-03
For nylig forsikkrede man i Frankfurt, at til næste Foraar vilde den i Bornheim og Bockenheim staaende preussiske Bataillon blive afløst af andre preussiske Tropper. Men nu har man den sandsynlige Udsigt, at saavel Frankfurts som de tvende benævnte Stæders Occupation af Forbundstropperne til den Tid ganske vil ophøre.
Viborger Samler, 1835-12-03
Jfølge et tydsk Blad, blev for kort Tid siden en dansk Ostindiefarer, Matador, Capt. Schildknecht, paa Hjemreisen attaqueret af en Sørøver med 200 Md. Besætning, og var af ham allerede bleven sendt et Par Kugler, for at skulle lægge bi. Den danske Capitain havde imidlertid holdt Raad med sit Mandskab, om man skulde overgive sig eller forsvare sig til det Yderste; det Sidste var bleven besluttet, Kanonerne ladte, og da Corfaren kom paa Siden af Ostindiefareren, blev han uventet 6 Gange hilset saaledes, at han sank med det samme. Sørøver-Chefen blev taget tilfange og afleveret til England.